Na osnovu Člana 18. Statuta Agencije ZEDA, a u skladu sa Zaključkom Načelnika općine Zenica broj 02-23-1608/13 od 29.01.2013.godine o ustupanju objekata na korištenje u cilju realizacije projekata Biznis inkubator, TechnoPark i LIND, Zenička razvojna agencija Agencija ZEDA objavljuje:

**JAVNI POZIV
ZA PRIKUPLJANJE ZAHTJEVA ZA SUBVENCIONIRANO KORIŠTENJE POSLOVNIH PROSTORA U BIZNIS INKUBATORU I ZGRADI TECHNOPARK-A**

**I**

**PREDMET**

Predmet poziva je prikupljanje zahtjeva za davanje u subvencionirani zakup kancelarijskih i radioničkih poslovnih prostora u objektima Biznis inkubatora i TechnoPark-a – Poslovna zona “Zenica 1”.

Na raspolaganju su sljedeći poslovni prostori:

1. Radionički prostor broj B16 – površine………………………..………………… 124,,80 m2

2. Radionički prostor broj B13 – površine………………………..………………… 124,,80 m2

3. Radionički prostor broj A5 – površine………………………..…………………… 63,00 m2

**II**

**USLOVI APLICIRANJA NA JAVNI POZIV**

1. Zahtjev za subvencionirani zakup prostora mogu podnijeti poduzetnici državljani BiH čija je djelatnost registrovana u Zenici, koji su pokrenuli postupak registracije, start up firme koje će u roku od mjesec dana pokrenuti proces registracije i oni čija registracija nije starija od 12 mjeseci, kao i aktivni poduzetnici koji žele proširiti postojeću djelatnost inovativnim projektom i koji time otvaraju nova radna mjesta.
2. Prijavni obrazac i formular za biznis plan se nalazi na web stranici Agencije: [www.zeda.ba](https://zeda.ba/biznis-inkubator-zenica-biz/)

Uz popunjen prijavni obrazac podnosilac je dužan dostaviti:
a) dokaz o registraciji (ako je registrovan) ili dokaz o pokrenutom postupku registracije
b) poslovni plan i
c) ostale relevantne dokumente koji mogu potvrditi održivost poslovne ideje.

 Zahtjev sa pratećom dokumentacijom, dostavlja se lično ili poštom na adresu:

 *Zenička razvojna agencija ZEDA d.o.o. Zenica, Zmaja od Bosne bb, Poslovna zona Zenica 1, 72000 Zenica.*

 uz naznaku: “APLIKACIJA ZA BIZNIS INKUBATOR”

1. U skladu sa utvrđenim prioritetima, prilikom ocjenjivanja pristiglih zahtjeva – prijava na Poziv, prednost će imati podnosioci:
a) Kojima je primarna djelatnost u oblasti informacijsko-komunikacijskih tehnologija,
b) Koji u obavljanju svoje djelatnosti koriste ili se bave novim tehnologijama i transferom znanja,
c) Koji će korištenjem prostora zaposliti veći broj radnika i
d) Koji imaju kvalitetnu i finansijski održivu ideju sa novim proizvodom.

**Djetalnosti koje nisu prihvatljive su: trgovina, ugostiteljske usluge i proizvodnja hrane.**

1. Poslovni prostori se uz subvencionirani zakup, izdaju na period od 1 godine, sa mogućnošću produženja ugovora do maksimalno 5 godina boravka.
Visina stanarine je definisana aktima Agencije, od 1,00 KM/m² u prvoj godini, do 4,00 KM/m² u zadnjoj godini boravka.

Biznis inkubator predstavlja organizovan sistem za podršku novoformiranim (mikro, malim i srednjim) preduzećima i obrtima.
Sistem obuhvata:
a) Prostor za rad,
b)Upotrebu zajedničke infrastrukture i resursa i
c) Korištenje različitih usluga koje pružaju službe Gradske uprave i Agencija ZEDA: konsalting, pravna pomoć, pomoć pri transferu znanja i tehnologija, kontakti sa strukovnim asocijacijama i udruženjima, zajednički nastup na sajmovima i drugo.

Sve dodatne informacije možete dobiti putem telefon 032 445 630, e mail-a: sanel@zeda.ba ili u prostorijama Agencije.

Poziv ostaje otvoren do popune slobodnih prostora.